Väinö Tuukkanen

Väinö Tuukkanen  (9. syyskuuta 1896 Viipuri – 8. tammikuuta 1985 Helsinki) oli suomalainen arkkitehti, joka toimi Helsingin kaupungin asemakaava- ja kaupunkisuunnittelutehtävissä lähes neljäkymmentä vuotta.

Väinö Tuukkasen vanhemmat olivat maalarimestari Vilhelm Tuukkanen ja Maria Seppänen. Hänen ensimmäinen puolisonsa vuodesta 1924 oli Airi Eini Elna Pelkonen (k. 1943) ja toinen vuodesta 1947 Ann-Marie Ahlfors. Tuukkanen tuli ylioppilaaksi 1916 ja valmistui arkkitehdiksi Teknillisestä korkeakoulusta 1921. Toimittuaan ensin yksityisen suunnittelutoimiston palveluksessa hän oli asutushallituksen rakennustoimiston apulaisjohtaja 1924–1926 ja johtaja 1929–1929, Helsingin kaupungin asemakaavaosaston toimistoarkkitehti 1929–1944, apulaisasemakaava-arkkitehti 1944–1948, kaupungin asemakaava-arkkitehti 1949–1954, asemakaavapäällikkö 1954–1964 ja kaupunkisuunniteluviraston päällikkö vuoteen 1965, jolloin hän jäi eläkkeelle. Tuukkanen opetti Helsingin yliopistossa rakennusoppia 1924–1948 ja toimi Suomen Golfliiton puheenjohtajana.

Lähteet

 Suomalaiset arkkitehdit
 Suomalaiset virkamiehet
 Suomalaiset opettajat
 Vuonna 1896 syntyneet
 Vuonna 1985 kuolleet